SEITSE KIRJA KOGUDUSTELE
Efesose kogudus
Ilusat Egeuse merd ümbritsevad Türgi ja Kreeka
on juba iseenesest eksootilised ja müstilised,
kuid mõistes, et kristlastele nendes iidsetes linnades
kirjutati eksootiline ja müstiline Ilmutusraamat.
Mida rohkem me teame nendest iidsetest kultuuridest,
seda rohkem saate julgustust oleviku ja tuleviku kohta.
Olen René, Twin Lakes kiriku pastor Californias Santa Cruzis.
Me koguduse grupp külastas Ilmutuse 2.-3 ptk. seitset paika.
Selles sarjas seletan lahti need osaliselt varjatud tõed,
pakkudes sulle kui virtuaalset reisipäevikut.
Õpid nendest Jeesuse sõnadest julgustavaid põhimõtteid,
olenemata probleemidest, millega sa silmitsi oled.
Ilmutuse koostas ainus ellujäänud Jeesuse jünger Johannes,
kes oli vana mees pagendatud Patmose saarele,
umbes 80 kilomeetri kaugusel tänapäeva Türgist.
Roomlased üritasid teda tappa, keetes teda kuumas õlis,
kuid allikate kohaselt ta ei surnud.
Ta saadeti Patmosele, kui ta oli vana mees
ning seal kirjutas ta Piibli Ilmutusraamatu.
Paljud peavad Ilmutusraamatut salapäraseks ja hirmutavaks,
mis täis ettekuulutusi armageddonist ja hävingust.
Selle tegelik eesmärk on näidata meile tõde Jeesuse kohta.
Ilmutuse 1:17 Johannes kirjutab: "Kui ma teda nägin (Jeesust),
langesin ma tema jalge ette nagu surnu.
Ning tema pani oma parema käe mu peale ja ütles: "Ära karda!
Mina olen Esimene ja Viimane ja Elav.
Ma olin surnud,
ning ennäe, ma elan igavesest ajast igavesti
minu käes on surma ja põrgu võtmed."
Ta ütles sellega: "Sa kardad, et Rooma tapab sind.
Rooma tappis Mind, kuigi olin surnud, olen nüüd elus.
Mul on surma võtmed, seega sa ei pea kartma."
Siis andis Jeesus Johannesele seitse kirja seitsmele kogudusele.
Need kogudused on alates Efesosest päripäeva üksteise järel.
See oli iidne nn. postitee, mille asutasid algselt pärslased.
Kogudused olid ringis kirjadega samas järjekorras.
Huvitav on õppida nende linnade ajalugu
ja siis lugeda, mida Jeesus neile ütles.
Ajaloo tundmine avab need kirjakohad.
Need kirjad on lihtne jätta ajalukku
ja öelda: "Need julgustasid kristlasi 2000 aastat tagasi."
Hämmastav, et need sõnad, mis sobivad nendele kogudustele,
sobivad tänapäeva kristlastele, sest seisame silmitsi sama survega.
Näiteks teha kompromisse teoloogilises õpetuses ja käitumises
ja arvata, et kristlike tegevustega armastame Kristust.
Ilmutuse esimene kiri on adresseeritud Efesose kogudusele.
Olen mäe otsas iidse Efesose kohal.
Minu taga on Efesose teater.
Selles sarjas uurime Ilmutusraamatu seitset kirja
seitsmele Väike-Aasia kogudusele Ilmutuse 2.-3. peatükis.
Esimene kiri on adresseeritud 1. sajandi kogudusele
selles samas linnas, Efesoses.
Ilmutuse 2:1-7: "Efesose koguduse inglile kirjuta.."
Sõna "ingel" tähendab "sõnumitoojat".
See võib olla taevane ingellik olend
aga usun, et sõna "angelos" tähendab "sõnumitoojat."
Võiks öelda: "Viige see sõnum Efesose koguduse sõnumitoojale."
"Nõnda ütleb see, kes hoiab seitset tähte oma paremas käes,
kes kõnnib seitsme kuldlambijala vahel..."
Seitse tähte on koguduste inglid,
kas inimesed või taevased olendid, kes kannavad koguduse eest hoolt.
Jeesus ütleb: "Mind huvitab ikka veel Minu kogudus ja selle juhid,
kuigi Ma pole füüsiliselt kohal."
Kogudust kutsutakse lambijalaks.
Me pole valgus.
Me oleme lambijalg, kes hoiab seda valgust.
Me räägime Jeesusest ja näitame Jeesuse armastust.
Kas teeme seda?
Loeme edasi.
Kõigis kirjades on Jeesusel kiitust ja kriitikat.
Salm 2:
"Ma tean su tegusid ja vaevanägemist ja kannatlikkust
ning et sa ei või sallida kurjasid ning et sa oled läbi katsunud need,
kes ütlevad end olevat apostlid, kuid ei ole seda ja on valelikud.
Sa oled talunud vaeva minu nime pärast ega ole ära väsinud.
Kuid mul on sinu vastu..."
Nüüd tuleb kriitika.
"Sa oled oma esimese armastuse maha jätnud.
Meenuta, kus sa langesid, kahetse ja tee esimese armastuse tegusid!
Muidu lükkan su lambijala asemelt, kui sa ei paranda meelt.
Te vihkate nikolaiitide tegusid, mida vihkan minagi.
Kellel kõrv on, see kuulgu, mida Vaim ütleb kogudustele:
Võitjale ma annan süüa elupuust, mis on Jumala paradiisis."
Esiteks teenisid nad ustavalt.
Nad tegid kõvasti tööd ja andsid oma aja.
Teiseks olid nad kannatanud katsumusi.
Efesoses teeniti 50 jumalat, seega oli palju vastuseisu.
Efesoses oli üks seitsmest maailma imedest - Artemise tempel.
See oli 3-4 korda suurem kui Ateena Parthenon,
mis oli sama suur kui jalgpalliväljak.
Selle ümber moodustati kogu turismitööstus.
Artemise templis tehti suveniire, mille vastu kristlased seisid.
Apostlite 19. peatükis nad peaaegu tapsid Pauluse.
Jeesus meenutab seda, öeldes: "Te olete kannatusi kannatanud."
Kolmandaks Ta ütleb et neil on terve õpetus.
Nad ei ole ketserid ja ei kuula võõraid õpetusi.
Valeõpetus pidi Efesoses olema tugev.
Inimesed kummardasid ebajumalaid ja keisreid.
Kujutage ette, et saate koguduses sellise Jeesuse kirja.
"Head uudised! Jeesus saatis taevast kirja.
Me teame, et see on Jeesuselt, sest see on kirjutatud punasega."
Jeesus ütleb: "Te olete ustavad."
Toimite õigesti. Teil on head teod ja õpetus on täiuslik."
Tõenäoliselt arvate: "Meil läheb hästi!"
Jeesus kiidab, et oleme ustavad
ning käitume ja mõtleme õigesti. ega loobu lihtsalt.
Mida veel nõutakse kristlaselt,
kui teha ja mõelda õigesti ja olema vastupidavad?
Jeesus ütleb, mis on neil puudu:
"...olete jätnud oma esimese armastuse."
"Võite märkida kõik ruudud, aga Ma tean su südant.
Alguses oli teil palju armastust
üksteisesse, kadunutesse ning Minu vastu.
Nüüd olete hõivatud ja eesmärgile orienteeritud
ning teid ei innusta enam armastus Jeesuse järele."
Võibolla peegeldab see ka sind.
Te ei pruugi olla ketserlik, valeõpetaja ega pole Jumalat hüljanud.
Annad annetusi, teenid, õpid.
Milline on su esimene armastus Jeesuse ja teiste suhtes?
Imeline on, et Jeesus ei maini ainult süüd, öeldes: "Tehke rohkem.
Põrgus on palav, seega pöörduge või põlege."
Kõigepealt kiidab Ta neid, et nad teenivad ustavalt,
nende õpetus on hea ning teevad raskelt tööd.
Jeesus väärtustab seda ning armastab neid.
Siiski pole kristlus ülesannete nimekiri.
Tähtsaim on armastada Jumalat ja teisi inimesi.
Mis on ülim käsk?
Armasta Issandat kogu oma südame, hinge ja meelega
ja armasta oma ligimest nagu iseennast.
Õpetus, head teod ja ustav teenimine on nagu püramiidi küljed,
mis viivad tippu, milleks on armastus.
Efesose koguduses see puudus.
Mis on ravim, kuidas taastada oma armastus?
Jeesus ütleb: "Paranda meelt ja tee neid esimesi tegusid."
Tee, mida alguses, et armastus tagasi saada.
See on päris hea nõu ka abielupaaridele.
Vanem tark pastor ütles mulle sõnumi
keskealistele abikaasadele, kelle suhe on kiretu.
Tehke asju, mida alguses tegite.
Osta lilli ja tehke kingitusi.
Kirjutage armastussõnumeid ning minge kohtingule.
Kui kohtlete üksteist nii,
süttivad teie vahel esimeste päevade tunded.
Täpselt seda Jeesus ütlebki siin.
Olemas on ütlus: "Ärge oodake tunnet tegutseda.
Tehke asju ja tunne järgneb."
Ligimese armastuses ei oodata tunde teket
vaid tehakse samm ja tunne järgneb sellele.
Ta kutsub tegema asju, mida sa alguses tegid.
Uue usklikuna oli teil lõbus, kui rääkisite, mida Sõnast leidsite.
Laulsite autos samu kiituslaule ja mõtlesite looduses olles Jumalale.
Jeesus ütleb,
et kui teete esimesi tegusid, teie kirg süttib taas.
Seepärast sa algselt uskusidki ja tundsid huvi Kristuse vastu.
Siis ta ütleb:
"Võitjale Ma annan süüa elupuust, mis on Jumala paradiisis."
See viitab Artemise templile.
Ta oli viljakuse jumalanna.
Templis oli puu, mida kutsuti elupuuks.
Kogu tempel oli ehitatud ümber selle puu.
Seda puud puudutati.
Naised, kes soovisid rasestuda, puudutasid seda.
Puu sümboliseeris lootust, lubadust ja viljakust.
Kurjategijad otsisid puu juurest peidupaika.
Kui nad puudutasid puud,
ei saadud neid hukata isegi kõige halvema roima eest.
See oli neile otseselt elupuu.
Jeesus ütleb: "Ma annan teile elupuu.
Teid ootab pelgupaik, lubadus, lootus ja viljakus,
isegi kui te oleksite süüdi kõige halvemates pattudes.
Kuigi tunnete, et teie puu ei kanna vilja.
Mul on sulle elu, lootuse, turvalisuse ja viljapuu."
Milline on teie armastuse seis Jeesuse suhtes?
Kas see tuhmub kiirustamise keskel ja puudub kirg kristlikus elus?
Kuidas taastada kirg oma vaimses elus?
Mõtelge Kristuse sõnadele siinsele Efesose kogudusele.
Küsimused aruteluks meie raamatust või veebilehelt.
Tõlge: Roland Palu